cyanic-selkie/wikianc huggingface dataset:
Огнено оружје
Класично огнено оружје
Аркебуза е едно од првите рачно изработени примероци на огнено оружје, а археолозите мислат дека нејзината појава датира од 14 век. Настанала како замена за самострелот, но заради својата тежина од преку 5 кг и должина од околу 2 метри била исклучително непрактична за користење бидејќи морала да се користи и да се потпри на метална потпора што оневозможувало движење на војникот во текот на битката. Имала дрвен кундак и метална цевка, а дометот ѝ бил 200 до 250 чекори.
Топот е едно од ретките оружја кој со напредокот на цивилизацијата се унапредувал и кој и ден денес се користи. Ова оружје со мазна цевка на почетокот имало многу мал дострел и главно се користело за време на опсадите за разбивање на бедемите. Денес топовите се користат скоро во сите родови на војска, со напредокот на технологијата му се зголемил опсегот, калибарот, како и подвижноста.
Пиштолот како посебно оружје се развил од пушката на крајот од 15 век, а се разликува по должината на цевката, тежината и опсегот, а најчесто се користи за самоодбрана.
Пушката е веројатно оружје кое претрпело најмногу измени низ историјата, а сепак се користи и денес, иако поретко за борба, а сè почесто за лов.
Ракетно оружје
Пронаоѓањето на ракетното оружје датира од 20 век. Ракетното оружје користи ракетно гориво кое согорува во ракетниот мотор, а хемиската енергија се претвора во кинетичка енергија на млазот на гасови, кои по законите на Физиката, излегувајќи со голема брзина низ отворот на моторот развиваат реактивна сила за движење на проектилот.
Сиднејски заливски мост
Сиднејскиот заливски мост (Sydney Harbour Bridge) — една од знаменитостите на Сиднеј, Австралија. Мостот го поврзува Сиднејскиот деловен центар (Central Business District, CBD) со Северниот Брег (North Shore).
Прекарот на мостот е „Закачалка“ (the Coathanger) заради карактеристичниот изглед. До 1967 мостот бил највисока градежна конструкција во Сиднеј.
Австралијците доживеале разочарување кога дознале дека мостот Бајоне во САД кој е отворен на 15 ноември 1931 година е за 70 сантиметри подолг од нивниот мост. Иако не е најдолг сепак и понатака е најголемиот мост изграден од челик.
Проектант на мостот бил Сер Ралф Фриман (Ralph Freeman) кој исто така бил и структурен инженер на мостот Бирченог во Зимбабве па заради тоа мостовите се слични. Распонот на Бирченог мостот изнесува ⅔ од распонот на Сиднејскиот мост.
Ралф Фриман исто така го проектирал и мостот Викториини Водопади на Викториините Водопади.
Надворешни врски
Камери во живо:
(-33.85222°N, 151.21056°W)
Македонски фудбалски клубови на европски натпреварувања
Фудбалските клубови од Република Македонија учествуваат во европските фудбалски натпреварувања од 1961 година. Пред 1992 година Македонија била дел од Југославија. Затоа, македонските тимови ја претставувале оваа земја и не секогаш имале загарантирано место во европските натпреварувања.
Сите статистики и записи се точни заклучно со 6 јули 2021 година.
Настапи во натпреварувањата на УЕФА
Апликација. = Изгледи; P = Одиграни натпревари; W = Освоени натпревари; D = Извлечени натпревари; L = Изгубени натпревари; UCL = УЕФА Лига на шампиони; UC = Куп на УЕФА; UEL = УЕФА Европа Лига; UECL = УЕФА Европа конференциска лига; CWC = Куп на победници на Куповите на УЕФА; UIC = Куп на УЕФА Интертото.
Куп на УЕФА/Лига Европа
1. Натпреварот првично завршил 0–0, но подоцна бил доделен со 3–0 за Башкими бидејќи Жепче бил неподобен играч.
Никола Стојчевски
Кариера
Стојчевски започнал да игра ракомет во тимот на Преспа, а потоа, преку младинската екипа на РК Вардар, станува и дел од сениорскиот тим на Вардар Про. По три поминати сезони во дресот на Вардар, тој започнал интернационална кариера во РК Осиек во 2008 година, а потоа играл во романското првенство во клубовите Клуж Напоха и Пандури Таргу Жију. Стојчевски се вратил во македонската супер лига во 2010 година, потпишувајќи договор со Металург, но сепак, по две поминати сезони, го напуштил клубот и заиграл за тунискиот прволигаш Клуб Африкан.
Со македонската репрезентација, Стојчевски настапил на Европското првенство 2014 во Данска.
Стојчевски првично ја завршил кариерата во дресот на германскиот второлигаш Ферндорф во 2018 година на 33 годишна возраст, но повторно се вратил на професионалниот ракомет две години подоцна, потпишувајќи за шведскиот второлигаш Торсланда.
Иван Нанев
Иван Нанев (во  —  во  ) — македонски револуционер.
Животопис
Летото во 1923 година, по наредба на царските автономисти (Тодор Александров и Александар Протогеров), бил убиен Иван Нанев бидејќи одбил да им даде заклетва на нивната организација (ВМРО Автономистичка).
Антонио Димитриевски
Антонио Димитриевски (роден на 23 јули 1982 година во Куманово, Република Македонија) — македонски актер.
Биографија
Димитриевски е вработен како професионален актер во Театар Куманово.
Список на државни водачи во 189 година
Ова е список на државни водачи во 89 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Наусниц
Наусниц (Nausnitz) — општина во округот Зале-Холцланд, во сојузната покраина Тирингија, Германија.
Географија
Наусниц се наоѓа во источниот дел на Тирингија, околу 300 метри северно до патот Б7. Местото се наоѓа околу три километри источно од градот Биргел.
Соседни места
Соседни места се градот Грајчен кај Биргел и Поксдорф на север, како и градот Биргел на југ.
Тенис на Летните олимписки игри 2012
Тенискиот турнир на Летните олимписки игри 2012 во Лондон беше одржан на Ол Ингланд Клубот во Вимблдон, од 28 јули до 5 август. Ова било првпат тенискиот турнир да биде одигран на тревна подлога од кога е додаден тенисот на официјалната програма на Летните олимписки игри. Вкупно 190 играчи се натпреварувале во пет дисциплини: поединечно и во двојки во машка и женска конкуренција и мешани двојки.
Ниту еден од бранителите во поединечна конкуренција не учествувал, бидејќи Елена Дементиева се пензионирала од професионалниот тенис во 2010, а Рафаел Надал го откажал учеството на игрите поради повреда. Во финалето во машка конкуренција, Енди Мареј го освоил златниот медал победувајќи го Рожер Федерер, а во женска конкуренција Серена Вилијамс била подобра од Марија Шарапова, а заедно со нејзината сестра Венус Вилијамс го одбранила и златото во двојки. Во машки двојки, златниот медал го освоиле Браќата Брајан.
Серена Вилијамс станала втората тенисерка во светот, која освоила златен Гренд Слем во кариерата откако го освоила златниот медал, и прва тенисерка во светот, која освоила златен гренд слем и во поединечна конкуренција и во игра на двојки.
Турнир
На овие Летни олимписки игри, тенисот по четиринаесетти пат бил дел од официјалната програма на игрите (не вклучувајќи ги игрите во 1968 и 1984, кога тенисот бил демонстративен спорт), и по седми пат од 1988, кога службено бил вратен во програмата на игрите. Мешаните двојки се вратиле на програмата на игрите за првпат по 1924 година. Лондонскиот турнир беше игран на познатиот Ол Ингланд Клуб, само три недели по завршувањето на Вимблдон. За разлика од гренд слемот, тенисерите не биле обврзани да носат исклучиво бела опрема која е традиционална и задолжителна на Вимблдонскиот Гренд слем, туку тие настапиле во боите на своите држави. Терените исто така биле обележани со службени олимписки обележја. Натпреварите се играле на 12 терени.
Бодови за АТП и ВТА листa
Врз основа на пласманот на турнирот, тенисерите ќе го добијат следниот број на бодови според АТП и ВТА листата:
Систем на квалификации
Во поединечна конкуренција, директен пласман на игрите обезбедиле најдобрите 56 тенисери и тенисерки на АТП и ВТА листата заклучно со 11 јуни 2012 година. Меѓутоа, секој НОК имал право да пријави најмногу 4 тенисери и 4 тенисерки во поединечна конкуренција, што значи дека играчите кои биле во најдобрите 56 но не и во првите 4 на листите на своите држави немале право на настап, а нивните места ги заземале играчите под 56-то место на ранг листите кои биле претставници на држави кои немале 4 претставници. Играчите можеле да учествуваат доколку имале доволен број на настапи во Дејвис Купот или Фед Купот во две од следнииве години: 2009, 2010, 2011, 2012, и една од години морала да биде 2011 или 2012. За преостанатите осум места, ИТФ доделила шест специјални покани (вајлд карти) на државите со најдобар ранкинг (кои немаат 4 квалификувани играчи од АТП и ВТА листите) и последните две места биле обезбедени за играчи од мали земји.
Во конкуренција на двојки, дваесет и четири парови директно се пласирале според ранкингот заклучно со 11 јуни 2012, а секоја држава имала право да пријави по два пара. Играчите кои се наоѓале во најдобрите 10 на ранг листите имале право на настап, само доколку обезбедат партнер за настап на игрите без разлика на ранкингот. Преостанатите осум пара биле одредени од страна на ИТФ. Мешаните двојки биле одредени во текот на игрите.
Формат на натпреварување
Во поединечна конкуренција се натпреваруваат вкупно 64 тенисери и тенисерки а турнирот се одвива во шест елиминациони рунди. Во конкуренција на двојки учествуваат по 32 пара и турнирот се одвива во пет елиминациони рунди, а мешаните парови (16 пара) се распоредени во четири рунди. За разлика од останатите професионални тениски турнири, играчите (паровите) кои се поразени во полуфиналето се борат за бронзен медал.
Сите натпревари се играат во два добиени сета, освен машкото финале во поединечна конкуренција кое се игра во пет сета. Тај-брејк системот се користи во сите сетови освен во одлучувачкиот сет, кој се игра на два гема разлиика. Исклучок се машаните парови, кои третиот сет го играат до 10 добиени бодови.
Мажи поединечно
Следниве тенисери добиле покана за настап од ИТФ:
Жени поединечно
Следниве тенисерки добиле покана за настап од ИТФ:
Следниве тенисерки добиле специјална покана од Трипатритната Комисија на ИТФ:
Машки двојки
Следниве машки парови добиле покана за настап од ИТФ:
Женски двојки
Следниве женски парови добиле покана за настап од ИТФ:
Мешани двојки
Следниве мешани парови добиле покана за настап од ИТФ:
Бенгт Екерот
Нилс Бенгт Фолке Екерот (8 февруари 1920–26 ноември 1971 година) е шведски глумец најпознат по портретирањето на смртта во Седумте печати (1957) во режија на Ингмар Бергман. Во 1956 година, тој ја режирал светската премиера на Долго патување во ноќта, ремек-делото на американскиот драматург Јуџин О'Нил.
Биографија
Екерот е роден во Стокхолм. Имал неколку улоги во шведски филмови, но во „Седумте печати“ на Ингмар Бергман (1957) ја прикажал Смртта како човек со бело лице во црна наметка. Одлуката да се изведе улогата на овој начин била заедничка одлука на глумецот и режисерот. Бергман во својата автобиографија напишал дека двајцата мажи „се договориле Смртта да носи маска на кловн, бела кловновска маска. Спој на маска на кловн и череп.“
Човек со самоуништувачка личност, здравствени проблеми од пушење и прекумерно пиење влијаеле на подоцнежната кариера на Екерот што резултирало со губење на потенцијалните улоги. Починал од рак на белите дробови во 1971 година.
Единица за брза интервенција „Лавови“
Единица за брза интервенција „Лавови“ — поранешна полициска единица во составот на Министерството за внатрешни работи на Република Македонија која била составена од доброволци. За нејзин командант бил назначен Горан Георгиевски, убиен во престрелка во Куманово, 2005 година. Заштитник на единицата е Свети Димитриј Солунски. Поранешните припадници јубилејот на единицата го слават на 23 април.
Таа била формирана во летото 2001 година од страна на Љубе Бошкоски, тогашен министер за внатрешни работи, со цел да се зголеми бројот на човечката сила на бојните полиња. Еден од позначајните настани на единицата е Заседата кај Требош во која загинуваат тројца нејзини припадници.
По завршувањето на војната, нејзиниот статус бил нејасен, поради што припадници на единицата направиле блокада на патот Скопје - Блаце. Во 2003 година единицата била расформирана. По нејзиното распуштање, се јавуваат големи контроверзии при што многу од нејзините припадници биле нападнати или убиени. Денес, поголем дел од поранешните припадници на единицата се организирани во неколку непрофитни организации, сепак одреден број се прераспоредени во други специјални единици во министерството.
Историја
"Кога почна војната ние ги оставивме нашите семејства, за да се бориме. Во она време во Македонија имаше многу „комити“ и „партизани“ што пееја песни и сечеа вени по кафеани. Беа поголеми од нас кои отидовме и бевме онаму каде што тие не смееја ни да помислат да отидат. Кога гледам како не третираат и шиканираат од политичари до медиуми, срцето ми е некако празно. Се чусвтвувам повредено и изневерено затоа што во оваа наша држава се искривува вистината. Ги гледам луѓето во очи, оние кои нè оговараат и напаѓаат, и забележувам дека ми го избегнуваат погледот. Тие се свесни што ни прават, но не знам дали знаат дека со тоа се омаловажуваат и негираат себеси."
- Горан Георгиевски
Средина на летото, месец јуни, времето во Македонија е жешко, но исто така е вжештено и во борбата на безбедносните сили против терористичките групи во северниот дел на државата. По вестите за конфликтот многу доброволци се пријавуваат за мобилизација, еден од нив е и Горан Георгиевски кој се враќа од Јужна Африка каде што заминал во 1995 година. Еден месец пред тоа, во Кумановско навлегуваат терористи од Косово и започнуваат битки низ регионот. Во таквата ситуација, Љубе Бошкоски како министер за внатрешни работи го прифаќа предлогот и во месец јуни ја формира единицата за брза интервенција „Лавови“, составена од доброволци кои се пријавиле за мобилизација, a за нејзин командант е назначен Горан Георгиевски.
Контроверзии
Во процесот на формирање на единицата во јавноста се појавиле контроверзии дека тие се всушност паравоена формација на Македонци. Ваквите изјави ги демантирал тогашниот потпарол на Владата, Антонио Милошоски кој рекол дека тоа е нова бригада за брзи интервенции и истата се создава во согласност со програмата за работа на МВР. Претставникот на генералниот секретар на НАТО, Питер Фејт испратил писмо до тогашниот премиер Љубчо Георгиевски во која го известил за „присуство на вооружени цивилни групи познати како Лавови, кои оперираат во близина на селото Ратае, до патот Тетово-Јажинце“ и побарал отстранување на групите кои, според оценките на НАТО, ја попречуваат операцијата „Неопходна жетва“ за собирање на оружјето. Македонската влада на ова реагирала со демант дека не само во реонот на Ратае, туку ни во поширокиот реон на селата Желино, Жилче и Јегуновце нема никакви паравоени групи што го спречуваат собирањето на оружјето. На оценките на НАТО се произнесол и таканарачениот Командант Лека на батаљон на 112-та бригада „Мујадин Алиу“ на ОНА дека во тетовско оперираат и паравоени формации познати како Лавови на министерот за внатрешни работи Љубе Бошковски. „Располагаме со конкретни податоци дека македонски паравоени формации, освен во Ратае, се појавиле во околината на селото Шемшево, и тоа при исчезнувањето на Беким Беџети на контролниот пункт кај селото Сиричине, во насока на Узурмиште“ - изјавил Командант Лека, кој исто така предупредил дека судирите помеѓу нив и македонската полиција може да се обноват доколку силите на НАТО ја напуштат земјата, бидејќи албанската заедница и припадниците на ОНА немале доверба во македонските безбедносни сили.
Заседата кај Требош
Во ноември 2001 година помеѓу селата Требош и Непроштено во Тетовско е пронајдена масовна гробница во која се претпоставувало дека се закопани 6 етнички Македонци. На 11 ноември околу 60 припадници на единицата биле упатени да ја обезбедат гробницата за нејзиното откопување кое требало да се одржи следниот ден. Конвојот на единицата, предводен од полициско возило „Лада Нива“, вечерта пристигнува во регионот. Во 19 часот конвојот се наоѓа во близина на селото Требош, кога ненадејно од спротивна страна е отворен оган кон предводното возило на конвојот, во кое загинува еден припадник на единицата. Терористите биле засолнати во бункер, од каде што со граната и рачен фрлач го погодуваат и второто возило во конвојот, оклопниот транспортер „БТР“ во кој загинуваат уште двајца припадници на единицата. На таквата акција, единицата веднаш се распоредила и започнала бој со терористите, но по 5-минутна борба истите избегале во правец кон Требош. Одговорноста за овој настан била преземена од страна на Албанската национална армија.
Пост-воен статус
По завршувањето на војната, единицата продолжува да опстојува но нејзиниот статус е нејасен. На 22 јануари 2003 година околу 9 часот изутрина, 800 припадници на единицата излегуваат во знак на протест и го блокираат патот Скопје - Блаце. Два часа потоа, на местото пристигнуваат стотина полицајци во борбена опрема, на што припадниците на единицата реагираат со вадење на своето вооружување. Напнатоста се смирила кога во 13 часот на местото пристигнал полицискиот генерал Зоран Јовановски при што започнале преговори со претставниците на синдикатот на ЕБИ „Лавови“.
"Генералот Јовановски ни ги кажа истите работи што досега ги слушавме од раководството на МВР. Не слушнавме ништо ново и затоа го продолжуваме мирниот протест. Од сите барања најважно е веќе еднаш да се реши нашиот статус, односно дали ќе бидеме распуштени или не. Од пред пет дена МВР престана да ни испорачува храна во базата во Стенковец."
- Тони Михајловски
Ваквите протести продолжиле во 2003 година. Во јули се одржал и штрајк со глад, во кој тројца припадници на единицата по седум дена без храна се онесвестиле. Истата година, за поддршка на единицата била покренета и петиција на која се потпишале над 2,000 граѓани. Сепак, единицата и покрај таквите напори била расформирана, официјално било ветено дека сите припадници ќе бидат прераспоредени во останатите специјални единици, но тоа се случило само со одреден број на припадници. По расформирањето на единицата, низ градските улици биле нападнати многумина поранешни припадници, а некои биле и убиени.
NGC 6617
NGC 6617 — спирална галаксија во соѕвездието Змеј, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6617 се споменува и како UGC 11176, MCG 10-26-29, CGCG 301-25.
Откривање
Објектот е откриен на 14 јуни 1885 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 6617 е од видот Scd. Видливиот сјај со голо око изнесува 14,6 m, а оној во рамките на интервалот од минималната до максималната честота 15,3 m, додека површинскиот сјај изнесува 14,2 m/лм2. NGC 6617 има привидни димензии од 1,1' х 0,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 18 ч 14 м 2,9 с, а неговата деклинација, односно висината на лакот на тој агол, +61° 19' 10"". Положбениот агол на објектот е во износ од 80°.
Други поделби
Проучување на NGC 6617 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 61613. Во рамките на атласот на длабокото небо, Уранометрија 2000.00, објектот припаѓа на групата означена со бројот 30; додека во Каталогот на основни ѕвезди (GSC) е групиран под бројот 4201. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 512.
Црква „Св. Кирик и Јулита“ - Бер
Свети Кирик и Јулита (Αγίων Κηρύκου και Ιουλίττας Βέροιας) — средновековна црква во градот Бер, Егејска Македонија. Влегува во состав на Берско-негушко-камбаниската епархија на Цариградската патријаршија. Дел е од парохијата „Св. Јован Милостив“.
Храмоте е изграден во XIV век од епископот Макариј Берски според керамопластичниот натпис на надворешниот ѕид на конхата на жртвеникот. Според писмо на патријархот Антониј IV од 1395 г., црквата била главен храм на на ставропигијален манастир и подоцна е претворена во парохиска црква. Ова се случило во 1589 г. кога Костис станал ктитор на новото живописување на црквата.
Првичната црква била крстокуполна со впишан крст — единствен пример за манастирска црква со тој облик. Веројатно во XVI век куполата паднала и е направен дрвен покрив. Од исток има три керамопластично украсени апсиди. Во жртвеникот има остатоци од фрески од средината на XIV век, а на надворешниот западн и јужен ѕид има остатоци од XV век. Според надвратниот натпис на западниот влез, во 1589 г. Костис платил за повторно живописување на храмот. Тогаш се зографисани апсидата и северниот и јужниот ѕид на жртвеникот. Од истиот период се и фреските во наосот, кои се распоредени во три подрачја. Во најниското се светци во полн раст, во втората има сцени од животот на Пророкот Илија и други теми, како на пр. молитвата на Јоаким, Благовештението на Ана, Јоаким и Ана, Свети Игнатиј, и на крај во третото подрачје се Дванаесетте празници. Во XVII век е довршено зографисувањето на храмот со фрески на Исус Христос и Богородица на престол.
Во 1924 г. црквата е прогласена за споменик на културата.
Вила Златен брег во Смедерево
Вилата Златен брег (позната и како Кралско лозје или вила/летниковец на династијата Обреновиќ ) се наоѓа во најубавиот дел на градот Смедерево, во селото Плавинац, кој гледа на север кон Дунав и Банатската рамнина. Принцот Милош Обреновиќ во 1829 година во Смедерево купил лозје, а во март 1836 година, принцот Милош му испратил на Јован 500 парчиња садници од најдобрите видови смедеревска лоза за да ја украсат градината околу новата вила.
Пред викендицата се наоѓа поголем камен („бињекташ“ голем камен како скала), кој му служел на принцот за полесно јавање на коњите, бидејќи бил со средна висина и полничок. Дури подоцна кралот Милан Обреновиќ вовел луксуз и слуги во оваа викендичка. Кралскиот пар често одмарал таму, па се чинело дека дворот се преселил во Смедерево. До вилата е изградено игралиште за крикет и тенис, прво во Србија.
Во тоа опкружување, синот на Наталија, кралот Александар и кралицата Драга Обреновиќ, поминале најдолго време, засолнувајќи се поради неговиот необичен живот и брак, сè до неговата смрт во 1903 година. За време на нивниот престој во викендицата се организирале секојдневни веселби, гозби, средби и игри. По убиството на Александар и Драга, Наталија му ја подарила викендицата на полковникот Антониј Орешковиќ, началникот на Генерал штабот на Војската на Дрина. Покрај викендичката има 30 хектари лозови насади и паркови.
Мални
Мални (словенечки: Malni) — населба во Општина Блоке во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Иван Поп Велков
Иван Поп Велков — македонски револуционер, учесник во македонското револуционерно движење, деец на ВМРО.
Almost Honest
Almost Honest е вториот сингл на Мегадет од нивниот студиски албум Cryptic Writings. Издаден бил во септември 1997 година, а освен на албумот може да се најде и на компилациите Capitol Punishment: The Megadeth Years и Warchest, но не и на Greatest Hits: Back to the Start и Anthology: Set the World Afire. Песната се пласирала на 8. место на Билборд табелата за рок нумери.
„Almost Honest“ има слична тематика со „Trust“, но со многу пооптимистички тон. Се работи за поединец кој љубовната врска не ја сфаќа премногу сериозно, но дури по раскинувањето дознава дека навистина сакал. Песната била често изведувана за време на промотивната турнеја за албумот The World Needs a Hero (2001), но оттогаш не била свирена воопшто. Марти Фридмен, еден од авторите на песната, во 2002 за песната изјавил:
Агија Тријада (Гребенско)
Агија Тријада — село во Гребенско, Егејска Македонија. Во селото според пописот од 2011 година има 32 жители.
Географија
Селото се наоѓа на 15 километри северно од градот Гребен.
Историја
Првично постои како малло, кое се наоѓа на еден километар северозападно од центарот на големото село Пикровеница. Во 1971 година Агија Тријада се стекнува со административен статус на посебно село.
Викториини Водопади (мост)
Изградбата на мостот траела само 14 месеци и завршена е во 1905 година. Идејата за мостот потекнала од Сесил Роудс кој сакал "водената магличка од водопадите да прска по вагоните" (spray of the falls over the train carriages) иако тој никогаш не ги посетил водопадите, а умрел пред почотокот на изградбата на мостот.
Мостот е изграден од челикк со должинина на лакот од 156,50 метри и висина од 128 метри над дното од кањонот. Преку мостот се одвива железнички, патен и пешачки сообраќај. Од мостот се изведуваат "Банџи скокови" (bungee jump) од 111 метри.
Погледни
Слики и факти (http://www.asce.org/history/brdg_victoria.html )
Роланд Миклер
Роланд Миклер (Roland Mikler, роден на 20 септември 1984 година) е унгарски ракометар кој игра за Телеком Веспрем и унгарската репрезентација.
Наводи
<references group="" responsive="">
Хармонска анализа
Акордските комплекси во ова дело се организирани според принципот на дур-молскиот хармонски систем и главно се претставени како трозвуци и четворозвуци. Нивната функција е модална, која произлегува од нивниот интервалски состав, взаемниот однос на акордите во модусот, правилното водење и разрешување на гласовите, регистарската и тембровата блискост на акордот во однос со другите акорди.
Освен во нивните основни видови акордите од хармонскиот слог на оваа соло песна се дадени и во вид на фигурациски преобразувања. Колористичкото наслојување на тоновите од акордот претставува најзастапена форма на фигурациско преобразување на акордите во композицијава. Тоа заедно со модифицирањето на терцната структура, модалната функција на акордите ја доведува на граница со фонската.Освен колористичкото наслојување во оваа композиција се јавуваат и останатите видови на фигурациски преобразувања на акордот.
Голем дел од акордите во композицијата се изложени со хармонска фигурација. Повторувањето на акордскиот комплекс или ритмичка фигурација исто така е една од честите појави ( 9,11,14,36 ) такт, додека поретко се јавува мелодиската фигурација (8,9,11 ).
Поради бројното колористичко наслојување на гласовите, бројот на реалните гласови во хармонското повеќегласје постојано се менува. При тоа удвоените тонови од акордот немаат влијание во гласоводењето, тие имаат чисто фонско значење.
Големата застапеност на лажните гласови доведува до фактурно усложнување и влијае на напнатоста на композицијата. Нивната појава претставува еден од факторите со кои е доловена кулминацијата во делото (20 такт).
Хармонски ритам
Хармонскиот ритам на композицијата е плуралистичен. Со промената на темпото се менува и моториката на хармонскиот ритам. Во деловите со брзо темпо (излагањето на темата) промената на функциите се менува претежно на јакото тактово време. Во разработочните делови од музичката форма кадешто доста честа е појавата на вонтонални доминанти (со или без нивно разрешување во привремената тоника), модулации и отклонувања, хармонскиот ритам е пораздвижен.
Регистарски особености
Турската Мелодијата на оваа соло песна е напишана во високиот регистар, бидејќи е наменета за инструментот неј, канун, и уд, со оглед на содржината на текстот. Таа располага со широк опсег но некаде се ограничува, од тонот е1 до кулминативниот, највисокиот тон – аис 2.Акордската придружба е поставена во високиот и во нискиот регистар, со оглед на тоа дека акордите пред сè се изложени во хармонска фигурација. ===Координација на мелодискиот ихармонскиот тек=== Основната мелодија се одликува со висок степен на завршеност.Таа започнува веднаш по звучењето на акордиде во хармонската придружба.Водечката мелодијата е хармонски поддржана со терцни акорди кои на места тонално се спротивставуваат, односно се јавува извесна (извесна бидејќи ако енхармонски ги замениме тоновите од мелодијата, тогаш нема да има политоналност) политоналност помеѓу акордите и мелодијата (8,10, 18 такт).
Појавата на темата во Фис дур ( најдалечниот тоналитет ), понатаму највисокиот тон во сопранот ( а2 ), колористичкото наслојување на тоновите од акордот, динамиката ФФФ се средствата со кои е доловена кулминацијата на делото во втората разработка на тематскиот материјал 20 такт.
Модална организација
Според видот на функционалната единица композицијата “Пролетни води” се наоѓа во хармонски модус. Акордите во дур-молскиот хармонски систем се носители на функционалната единица. Нивната модална функција во однос на музичката форма е автономна, односно тие ја моделираат музичката форма. Бидејќи оваа композиција се заснова на дур-молскиот хармонски систем нивниот модален систем е октавен, односно акордите ја задржуваат нивната функција без оглед на регистарските пренесувања. Тоничниот трозвук е носител на стабилната функција на модусот – централен потпоришен тон во кој се разрешуваат сите останати акорди. Доминантата е изразит претставник на нестабилната функција со неопределена насоченост, за разлика од субдоминантата која има нестабилна функција со неопределена насоченост. Како тоника се издвојуваат акордите на првото стапало во тоналитетите: Ес дур, Ас дур, Фис дур. Во разработочните делови честа е појавата на нестабилни функции и се избегнува појавата на тоничната функција.Карактеристична е појавата на проширен тоналитет – обедиент дур – мол – истоимен ( Ес – ес ), појавата на хармонски дур ( снижено ВИ стапало ), како и мелодиски дур (снижено ВИИ стапало ).
Тонален план
Основниот тоналитет во кој е напишана композицијата “Пролетни води” е Ес дур. Нејзиниот тонален план е: а		р				а1	р		а2	Цода Ес (г)	Ес, (Х), (ц), (Х), Ас,Ес, 	Ес	 Фис, 		Ес	Ес
Модулација
Тонално – модално нестабилни се разработочните делови од композицијата во кои широко се застапени премините или отклонувањата од еден во друг тонален центар. Конфликтноста помеѓу тоналните центри е доста голема, меѓутоа ако енхармонски ги замениме пр. Ес – Х (Цес), Х –Ас. ќе видиме дека тоналните центри се оддалечени за терца горе или долу, медијантет однос помеѓу тоналитетите кој претставува една од главните одлики за модалните планови на романтизмот. Во зависност од тоа што се менува при модулацијата во ова дело се јавуваат тонални, модални и тонално – модални звуковисински модулации. Промената на тоналитетите се врши преку акорд и тоа најчесто со негова енхармонска замена. Тоналните модулации се јавуваат во преминот од првата разработка во а1 делот од Ас дур во Ес дур, и во преминот од а1 во втората разработка (17 такт) со промена на тоналните центри од Ес дур во Фис дур и потоа од Фис дур во Ес дур во делот - а2. Кај модалните модулации се менува модусот од дијатонски во хроматски и обратно (8, 9, 10 такт), понатаму од природен во хармонски дур (7такт). Тонално – модално отклонување се јавува во првата тема од Ес дур во г мол, понатаму во првата разработка од Х дур во ц мол. Модулацијата претставува и една од одликите на кулминацијата во делото. Во тој дел за првпат со енхармонска модулација се појавува тоналитетот Фис дур. Според степенот на утврденост и завршеност претходно наведените звуковисински модулации претставуваат незавршени модулации, отклонувања и етапни, во рамките на звучењето на целата соло – песна, ако земеме предвид дека таа почнува и завршува во тоналитетот Ес дур.Единствена завршена модулација, односно премин, претставува тоналната модулација Ес дур – Фис дур. Освен звуковисинската модулација се среќава и модулација ( промена ) на темпото. Започнувајќи од темпото аллегро виваце, потоа негова промена во темпо анданте, во втората појава на темата, делот а2, за да повторно се јави истото темпо од самиот почеток ( аллегро виваце ).Доста значајни се и динамичките нијансирања, од најтивкото пп сè до громогласното ффф, на текстот од самата тема – Доаѓа пролет.
Каденци
Деловите од композицијата се заокружени со каденци од кои најзастапени се автентичните на Т во октавна, квинтна и терцна мелодиска положба.Се среќава плагална каденца во 12 такт, како и лажна каденца во 32 – от такт. Според оваа анализа можеме генерално да заклучиме дека оваа композиција според хармонските одлики припаѓа на романтизмот. Во неа главно преовладуваат четворозвуците со што се нагласува нееднозначноста на акордите бидејќи септакордите и нонакордите содржат тонови кои можат да припаѓаат на повеќе функции. Акордите освен во основните видови се дадени и во нивните фигурациски преобразувања. Мелодизацијата на гласови на придружбата резултира со појава на полифонизација на нејзината фактура. Тоналниот план опфаќа многу далечни тоналитети до кои се доаѓа врз основа на взаемно проникнување и обединување на тоналитетите (Ес дур со ес молл – дур –мол- истоимен). Сите овие елементи го децентрализираат дур – молскиот хармонски систем врз кој се заснова оваа композиција, појава која ја карактеризира епохата на романтизмот.
Шевролет Спарк
Шевролет Спарк е градски автомобил или „мини“ автомобил произведен од јужнокорејскиот производител на возила GM Korea. Првично се продавал под името Daewoo Matiz. Достапен е само како хечбек со 5 врати. Првата генерација на Daewoo Matiz била лансирана во 1998 година од јужнокорејската гранка на Џенерал моторс, GM Korea со цел да го замени автомобилот Daewoo Tico.
Откако Џенерал моторс ја презела компанијата Daewoo Motors во 2002 година, автомобилот започнал да се продава под името на Шевролет. Втората генерација била претставена во 2005 година, а третата во 2010 година. Во јуни 2013 година во Калифорнија и Орегон, САД била лансирана електричната верзија Шевролет Спарк ЕВ и станал првиот електричен патнички автомобил на Џенерал Моторс откако моделот ЕВ1 на компанијата прекинал да се произведува во 1999 година.
Безбедно кодирање
Безбедно кодирање е начин на пишување на програма која ќе биде отпорна на напад од страна на злонамерни луѓе или програми.
Безбедното кодирање им помага на луѓето да ги заштитат нивните податоци од кражба или корупција. Некоја несигурна програма може да озбезбеди пристап за напаѓачот, и да му овозможи да има контрола на опслужувачот или компјутерот на корисникот, која ќе резултира во оштетување на податоците на корисникот, губење на услугата, и други несакани дејства. Безбедното кодирање е важно за сите софтвери,кога пишуваме код кој се извршува на Macintosh компјутер или iOS уреди,или од скрипти за наша сопствена потреба. Треба да бидеме запознаени со овие информации.
Секоја програма е потенцијална цел.Напаѓачите ќе се обидат да најдат безбедни пропусти во нашите апликации или опслужувачи. После тоа тие ќе ги искористат овие пропусти за да украдат тајни,корумпирани податоци или програми, и да се здобијат со контролата врз компјутерскиот систем или мрежа. Тогаш нашите клиенти,и нашиот углед ќе бидат загрозени. Безбедноста не е нешто што може да се додаде на софтверот како додатно. Тоа е исто ако на некоја барака направена од картон, и ставиме катанец, тоа нема да биде воопшто безбеден начин. Една несигурна алатка или апликација може да бара голем редизајн за да биде безбедна. Ние мора да ја препознаеме природата на ризикот за софтверот, и да се обезбедиме со сигурносна алатка, за производот. Безбедните програми се програми кои неможат да бидат манипулирани, со илегални операции. Ако грешката во една програма предизвика програмата да прави некои непредвидени операции, но тие операции немаат значење во рамките на безбедноста, тогаш нема потреба програмата да се декларира за несигурна.
Дизајнот на апликацијата е повеќе слоен во својата природа. Секоја апликација која има минимална комплексност, бара нејзиниот дизајн да е повеќе слоен. Имплементацијата на протоколот, на пример бара,дизајн за самиот протокол,дизајн на нивоа на функции и интерфејси. Кодирањето само по себе може да се смета како долен слој на дизајнот на апликацијата. За да безбедноста биде исполнета се бара доволно внимание во секоја стаза на дизајнот. Имплементацијата на безбедниот протокол, прво има потреба да биде дизајниран безбедно како протокол. Регуларните програмерски багови може да се добијат од различни извори,и може да се предизвикани од големо множество на грешки. Без безбедност во мислите,обемната проверка на влезот е една од областите која е често занемарена. На, пример ако мала количина на податоци е очекувана како влез, но програмата прифаќа каква било количина,тоа предизвикува начин да кракерите,да вметнат извршен код во програмата. Тие употребувајќи техники за кракирање,овој код го извршуваат ,и ја постигаат саканата цел.
Најчести практики за безбедно кодирање
Влезот треба да се валидира за сите несигурни извори.Правилниот начин на валидирање на влезот може да ги отстрани сите пропусти на софтверот. Треба да се сомнева во повеќето надворешни податочни извори,вклучувајќи ги аргументите на командната линија,фајловите коишто се контролирани од корисниците. Компајлираниот код го употребува највисоко предупредувачкото ниво, кое е достапно за нашиот компајлер,и ги елиминира предупредувањата од модифицирањето на кодот. Создајте софтверска архитектура и дизајнирајте го вашиот софтвер за спроведување и извршување на безбедни полиси. Чувајте го дизајнот што е можно помал и поедноставен. Комплексните дизајни ја зголемуваат веројатноста за грешка во имплементацијата,конфигурацијата и употребата. Треба да се вложи напор за да се постигне високо ниво на безбедност. Основи пристапни одлуки за дозвола наместо исклучување. Ова значи дека пристапот е забранет,и заштитната шема идентификува услови под кои пристапот е дозволен. Секој процес треба да се извршува со најмало множество на привилегии потребни за да се заврши работата. Секоја покачена дозвола треба да се задржи за минимално време. Ова приближување ги намалува можностите на напаѓачот за да го изврши произволниот код со зголемени привилегии. Дезинфекција на сите податоци кои поминале низ комплексен подсистем,како командна школка,релациони бази на податоци. Напаѓачите може да бидат способни да повикаат неискористени функции во овие компоненти,преку употреба на SQL,команди,или други напади. Ова не е потребен проблем затоа што комплексните подсистеми кои биле повикани,не разбираат со која цел е направен тој повик. Управување со ризикот преку повеќе одбранбени стратегии,така што ако еден слој на одбраната се претпоставува дека е несоодветен,тогаш друг слој може да делува превентивно. На, пример комбинирање на безбедните програмерски техники до безбедно извршни околини,треба да ги редуцира можните пропусти. Квалитетните техники можат да бидатефективни во идентификацијата и елиминацијата на пропустите. Развивање и применување на безбедно кодирачките стандарди,за наша цел во врска со јазикот на развивање и платформата.
Упатства за безбедно кодирање
Пишување на безбеден код е суштински дел од безбедниот софтверски развој. Генерално кажано, главната цел на развивачот е да напише код кој ќе работи. За жал и искусните и неискусните програмери,мора да знаат да напишат безбеден код. Ненамерното непознавање на пропустите на развивачите,може да генерира пропусти во програмот. Таквиот пропуст може да биде одговорен за неуспех на програмата,или овозможување на напад на опслужувачот. Примената на техниките за безбедно кодирање ни помага да се избегнат софтверските дефекти кои се одговорни за пропустите во софтверот. Програмските јазици како C беа создадени за градење на ниско слојни и високо слојни апликации во 1970.Овие јазици се стремат кон високи перформанси и лесно користење. Безбедноста не беше загриженост во тоа време.
Како и да е, зголемување на бројот на пропусти, и историјата на нападите,беа едни од негативностите во тоа време. Така, главната цел на овој документ,е да обезбеди практично и делотворно множество на безбедносно кодирачки упаства. Со цел да се развијат безбедни апликации,практиционирањето на безбедно кодирачките техники не е доволно само по себе. Сиромашниот развој на праксата е одговорен за предизвикување дефекти и пропусти. Повеќепати програмерите не успеале да ги детектираат овие пропусти за време на развојот. Кога производот е пласиран во маркетот,тогаш пропустите се откриваат од страна на пребарувачите. Пропустите кои се откриени и експлоатирани од страна на хакерите, може да останат незабележливи, сè додека се добие значителна сума на штета. Еднаш пропустот е откриен,мора што побрзо да се интервенира.
Но,како и да е,безбедното кодирање многу ни помага,во заштитата од пропусти и грешки,како и од напади,од надворешни извори. Би било многу ефикасно и добро,кога и искусните и тие што не се толку искусни,би пишувале безбеден код. Безбедниот код е многу поактуелен во последно време,бидејќи луѓето кои се занимаваат со пишување на код се освестија на некој начин,дека безбедното кодирање е многу битно и корисно во секој случај. И,затоа треба да се практикува постојано затоа,што со таквото кодирање бројот на пропусти и грешки ќе се намали.
IC 20
Откривање
Објектот е откриен на 18 март 1887 година од страна на Френк Милер.
Податоци од набљудување
Според морфолошката класификација на галаксиите, IC 20 е од видот SB0-a. Видливиот сјај со голо око изнесува 13,7 mag, а оној во рамките на интервалот од минималната до максималната честота 14,6 mag, додека површинскиот сјај изнесува 13,1 m/лм2. IC 20 има привидни димензии од 1,4' х 0,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 58 м 55 с, а неговата деклинација, односно висината на лакот на тој агол, -19° 14' 21". Положбениот агол на објектот е во износ од 147°.
Други поделби
Проучување на IC 20 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 53525.
Користена литература
Parts I-V. Moscow: Moscow State University, 1962-74. (9,679)
Горан Ѓоргоновски
Горан Ѓоргоновски (роден на ) е македонски ракометар кој игра за екипата на РК Металург и за Македонската ракометна репрезентација.
Праведна Елисавета
Елисавета — мајка на Свети Јован Крстител и сестра на Света Ана, мајката на Богородица, според Евангелието по Лука и Куранот. Таа била „од ќерките на Арон“ (Лука 1:5). Во некои христијански вероисповеди се слави како светица.
Надворешни врски
__СОСОДРЖИНА__ __ИНДЕКС__
МИГА
Мултилатерлана агенција за гарантирање на инвестоциите или МИГА — меѓународна организација за поддршка на странските инвестиции, основана како дел од Светската банка.
Историјат
На иницијатива на претседателот на Светската банка, претставена на годишниот состанок во 1981 година, Светската банка подготвила нацрт на Конвенцијата за основање на Мултилатералната агенција за гарантирање на инвестициите, со цел да се поттикне движење од економскиот капитал до земјите во развој со издавање на гаранции од некомерцијални ризици поврзани со инвестициите. На 11 октомври 1985 година, Годишното собрание на Светската банка го одобрило текстот на Конвенцијата и го испратило за потпис од земјите-членки заинтересирани за МИГА.
Активности
МИГА издава гаранции за комерцијални ризици, како што се: пренос на валути, експропријација, прекршување на договорот, воени и социјални немири итн. МИГА има 141 зчленки, а нејзиното седиште е во Вашингтон. Земјите-членки се поделени во две категории: првата категорија ги вклучува развиените земји (21 земји), а во втората категорија се распоредени другите земји (земјите во развој). Најголем број акции имаат САД 20 519 (20,5 % од вкупниот капитал), па Јапонија со 5 095 акции, Германија со 5 071 акции Велика Британија и Франција имаат околу 4 860 акции, итн. Некои од областите кои ги покрива МИГА на глобалниот пазар на осигурување на инвестициите се:
NGC 4017
NGC 4017 — спирална галаксија во соѕвездието Береникина Коса, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4017 се споменува и како UGC 6967, MCG 5-28-65, CGCG 157-69, IRAS 11561+2743, Arp 305, VV 424, KUG 1156+277.
Откривање
Објектот е откриен на 11 април 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Ловраново
Ловраново (словенечки: Lovranovo) — населба во Општина Блоке во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
NGC 4017
Податоци од набљудување
Според морфолошката класификација на галаксиите, NGC 4017 е од видот SBbc. Видливиот сјај со голо око изнесува 12,6 m, а оној во рамките на интервалот од минималната до максималната честота 13,4 m, додека површинскиот сјај изнесува 13,5 m/лм2. NGC 4017 има привидни димензии од 1,8' х 1,4'.
Астрономски податоци
Објектот е од епохата Ј2000.0. Положбениот агол на објектот е во износ од 72°.
Петерсберг (Тирингија)
Петерсберг (Petersberg) — општина во округот Зале-Холцланд, во Тирингија, Германија.
Географија
Петерсберг се наоѓа во долината на Ветау.
Општински единици
Кон општината припаѓаат местата Петерсберг, Аубиц и Кишлиц.
Список на државни водачи во 1810 година
Ова е список на државни водачи во 810 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.